เป็นร้านที่เดินผ่านหลายทีแล้ว แต่ไม่ได้เข้าสักที เพราะรู้สึกว่าป้ายร้านไม่ค่อยดึงดูดเท่าไร แต่วันนี้อยากนั่งร้านอาหารที่มีแอร์เพราะอากาศร้อน ก็เลยลองเข้ามาดู

ในเมนูก้อมี ราเมนหลายแบบให้เลือก เมนูข้าว อาหารกินเล่นก็มี 
ราเมนที่นี่จะมีน้ำซุปอยู่สี่แบบ
1.ทงคัตสึ
2. มิโซะ
3.โชยุ
4.ชิโอะ(รสเกลือ)
เราสั่งมิโซะ เพราะส่วนตัวเป็นคนชอบกินพวกเมนูมิโซะอยู่แล้ว(ชอบรสของเต้าเจี้ยวด้วย) ส่วนแฟนสั่งข้าวหมูชาชูกับราเมงทงคัตสึ

ราเมนมิโซะที่นี่เข้มข้นมาก รู้สึกถึงรสมิโซะจริงๆ ส่วนตัวชอบมาก ถูกปากสุดๆ ในราเมนจะมีหมูชาชู สาหร่าย1แผ่น กับไข่มะตูมครึ่งฟอง

ราเมนทงคัตสึ (ซุปกระดูกหมู) จะเป็นน้ำซุปขาวๆข้นๆ เพราะเขาบอกว่าเคี่ยวจากกระดูกหมูนาน15ชั่วโมง ในราเมนจะมีหมูชาชู สาหร่าย1แผ่น กับไข่มะตูมครึ่งฟองเหมือนของมิโซะเลย ส่วนตัวเราเฉยๆ แต่ก้อเข้มข้นดี แต่แฟนบอกข้นไปหน่อย น่าจะเหมาะสำหรับคนชอบราเมนรสหนักๆ ข้นๆ 

ข้าวหน้าหมูชาชู เราลองไปคำนึง ก้ออร่อยดีแต่เฉยๆ แต่แฟนชอบมาก

แล้วก้อสั่งของกินเล่นมาสองอย่างคือ ไก่ทอดคาราเกะกับเกี้ยวซ่า 

เกี้ยวซ่าที่นี่มีสองแบบ แบบทอด กับ แบบดั้งเดิม เราสั่งแบบดั้งเดิมมา จะเป็นเกี่ยวซ่าแบบนึ่งคล้ายของฮาจิบัง อร่อยดีเหมือนกัน ส่วนน้ำจิ้มเขาจะให้เราผสมเองที่โต๊ะ จะมีโชยุกับน้ำส้มและพริกให้เราปรุงเอง

ไก่ทอดคาราเกะก้ออร่อยดี แฟนชอบมากก ส่วนตัวเราก้อว่าโอเค เราเป็นคนไม่ค่อยชอบของทอด ของแข็งๆกรอบ แต่ของที่นี่เรากินได้ อร่อยดีด้วย

ที่นี่มีน้ำชาเขียวรีฟิลด้วย ทั้งร้อนเย็น แก้วละ25บาท